CELEX: 22009D0149
Language: mt
Date: 2009-12-04 00:00:00
Title: Deċiżjoni tal-Kumitat Konġunt taż-ŻEE Nru 149/2009 tal- 4 ta’ Diċembru 2009 li temenda l-Anness XX (Ambjent) tal-Ftehim taż-ŻEE

11.3.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 62/49
               
            DEĊIŻJONI TAL-KUMITAT KONĠUNT TAŻ-ŻEE
      Nru 149/2009
      tal-4 ta’ Diċembru 2009
      li temenda l-Anness XX (Ambjent) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 101/2009 tal-25 ta’ Settembru 2009 (1).
               
            
                  (2)
               
               
                  Id-Direttiva 2001/81/KE tal-Parlament Ewropew u tal-Kunsill tat-23 ta’ Ottubru 2001 dwar il-livelli nazzjonali massimi tal-emissjonijiet ta’ ċerti inkwinanti atmosferiċi (2) għandha tiġi inkorporata fil-Ftehim,
               
            IDDEĊIEDA KIF ĠEJ:
      Artikolu 1
      Il-punt li ġej għandu jiġi inkluż wara l-punt 21aqc (Regolament tal-Kummissjoni (KE) Nru 1516/2007) tal-Anness XX tal-Ftehim:
      
                  “21ar.
               
               
                  
                     32001 L 0081: Id-Direttiva 2001/81/KE tal-Parlament Ewropew u tal-Kunsill tat-23 ta’ Ottubru 2001 dwar il-livelli nazzjonali massimi tal-emissjonijiet ta’ ċerti inkwinanti atmosferiċi (ĠU L 309, 27.11.2001, p. 22), kif emendata minn:
                  
                              —
                           
                           
                              
                                 1 03 T: Att li jikkonċerna l-kondizzjonijiet tal-adeżjoni tar-Repubblika Ċeka, ir-Repubblika tal-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta’ Malta, ir-Repubblika tal-Polonja, ir-Repubblika tal-Islovenja u r-Repubblika Slovakka u l-aġġustamenti lit-Trattati li fuqhom hija mwaqqfa l-Unjoni Ewropea, adottat fis-16 ta’ April 2003 (ĠU L 236, 23.9.2003, p. 33).
                           
                        
                              —
                           
                           
                              
                                 32006 L 0105: Id-Direttiva tal-Kunsill 2006/105/KE tal-20 ta’ Novembru 2006 (ĠU L 363, 20.12.2006, p. 368).
                           
                        Id-dispożizzjonijiet tad-Direttiva għandhom, għall-finijiet ta’ dan il-Ftehim, jinqraw bl-addattamenti li ġejjin:
                  
                              (a)
                           
                           
                              Is-subparagrafu li ġej għandu jiżdied fl-Artikolu 2:
                              
                                          “(f)
                                       
                                       
                                          għan-Norveġja, l-emissonijiet fit-territorju ta’ Svalbard.”
                                       
                                    
                        
                              (b)
                           
                           
                              Fejn jidħlu l-obbligi stipulati fl-Artikolu 4, il-limiti massimi nazzjonali li ġejjin, li għandhom jintlaħqu sas-sena 2010 mill-Istati EFTA għandhom jiżdiedu mal-Anness I:
                              
                                          “Il-pajjiż
                                       
                                       
                                          SO2
                                          
                                          Kilotunellati
                                       
                                       
                                          NOx
                                          
                                          Kilotunellati
                                       
                                       
                                          VOC
                                          Kilotunellati
                                       
                                       
                                          NH3
                                          
                                          Kilotunellati
                                       
                                    
                                          L-Iżlanda
                                       
                                       
                                          90 
                                       
                                       
                                          27 
                                       
                                       
                                          31 
                                       
                                       
                                          8 
                                       
                                    
                                          Il-Liechtenstein
                                       
                                       
                                          0,11 
                                       
                                       
                                          0,37 
                                       
                                       
                                          0,86 
                                       
                                       
                                          0,15 
                                       
                                    
                                          In-Norveġja
                                       
                                       
                                          22 
                                       
                                       
                                          156 
                                       
                                       
                                          195 
                                       
                                       
                                          23 ”
                                       
                                    
                        
                              (c)
                           
                           
                              It-test tal-Artikolu 6 (1) għandu jkun mibdul b’dan li ġej:
                              “L-Istati EFTA għandhom, sa mhux aktar tard mill-1 ta’ Marzu 2010, ifasslu programmi tal-emissjonijiet nazzjonali tal-inkwinanti msemmija fl-Artikolu 4 bil-għan li jkun hemm konformità mill-inqas mal-limiti nazzjonali tal-emissjonijiet stabbiliti fl-Anness I sa mhux aktar tard mill-2010.”
                           
                        
                              (d)
                           
                           
                              It-test tal-Artikolu 6(3) m’għandux japplika.
                           
                        
                              (e)
                           
                           
                              Is-sentenza li ġejja għandha tiddaħħal fl-ewwel subparagrafu tal-Artikolu 8(2):
                              “Fejn jidħlu l-Istati EFTA, l-aħħar data li fiha huma għandhom jinfurmaw lill-Awtorità ta’ Sorveljanza tal-EFTA, skont il-paragrafu 4(a) tal-Protokoll 1 tal-Ftehim taż-ŻEE, bil-programmi mfassla skont l-Artikolu 6(1) u (2) għandha tkun il-31 ta’ Marzu 2010.”
                           
                        
                              (f)
                           
                           
                              Is-subparagrafu li ġej għandu jiddaħħal fl-Artikolu 8(3):
                              “Meta l-Kummissjoni u l-Awtorità tas-Sorveljanza tal-EFTA, f’konformità mal-paragrafu 4(a) tal-Protokoll 1 tal-Ftehim taż-ŻEE, jiskambjaw informazzjoni dwar il-programmi nazzjonali li jkunu ġew irċevuti mill-Istati Membri tal-UE jew mill-Istati EFTA rispettivament, il-Kummissjoni għandha tikkomunika l-informazzjoni li tkun irċeviet mill-Awtorità tas-Sorveljanza tal-EFTA lill-Istati Membri tal-UE u l-Awtorità tas-Sorveljanza tal-EFTA għandha tikkomunika l-informazzjoni li tkun rċeviet mill-Kummissjoni lill-Istati tal-EFTA, fi żmien xahar mindu din tkun waslet.” ”
                           
                        
            Artikolu 2
      It-testi tad-Direttiva 2001/81/KE fil-lingwa Islandiża u dik Norveġiża, li se jkunu ppubblikati fis-Supplimet taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar il-5 ta’ Diċembru 2009, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmula fi Brussell, l-4 ta’ Diċembru 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 304, 19.11.2009, p. 18.
      
         (2)  ĠU L 309, 27.11.2001, p. 22.
      
         (*)  Ir-rekwiżiti kostituzzjonali huma indikati.